APSTIPRINĀTS

ar Sabiedrības integrācijas fonda padomes

2024. gada 1. novembra lēmumu

(12. protokols, 2.3. punkts)

APSTIPRINĀTS AR GROZĪJUMIEM

ar Sabiedrības integrācijas fonda padomes

2025. gada 6. jūnija lēmumu

(9. protokols, 2.3. punkts)

Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas”

4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā”

**atklātas projektu pieteikumu**

**atlases nolikums**

2024.gads

Identifikācijas Nr. 4.4.1.1.

1. Vispārīgie jautājumi
   1. Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” (turpmāk – Atbalsta programma) projekta Nr. 4.4.1.1/1/24/I/001 ietvaros organizētās atklātas projektu pieteikumu atlases (turpmāk – Atlase) nolikums nosaka iesniegšanas un vērtēšanas kārtību Atlasē iesniegto sociālo inovāciju projektu pieteikumiem (turpmāk – Pieteikumi).
   2. Atbalsta programmas mērķis ir sekmēt sociālās inovācijas sociālo pakalpojumu jomā, nodrošinot mūsdienīgu, cilvēka vajadzībām atbilstošu un aktuālu sabiedrībā balstītu sociālo pakalpojumu attīstību[[1]](#footnote-2).
   3. Nolikums izstrādāts saskaņā ar Ministru kabineta 2023. gada 19. decembra noteikumiem Nr. 820 “Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” (turpmāk – MK noteikumi Nr. 820).
   4. Atlasi organizē Sabiedrības integrācijas fonds (turpmāk – Fonds).
   5. Pieteikumu Atlasē var iesniegt, ja:

1.5.1. apstiprināts sociālās inovācijas idejas pieteikums vai

1.5.2. Pieteikums saistīts ar kādu no šīm tēmām:

* + atbalsta pasākumi, lai nodrošinātu sociālo aprūpi dzīvesvietā personām attālos lauku reģionos;
  + atbalsta pasākumi nodarbinātības saglabāšanai neformālajiem aprūpētājiem, kuri aprūpē tuvinieku;
  + integrēti sociālās aprūpes pakalpojumi dzīvesvietā;
  + preventīvi pasākumi bērniem un viņu likumiskajiem pārstāvjiem un jauniešiem par bērnu un jauniešu seksuālo un reproduktīvo veselību.
  1. Atlases mērķis ir atlasīt Pieteikumus, kuru īstenošana sniegs būtisku ieguldījumu Atbalsta programmas mērķa sasniegšanā.
  2. Pieteikumus iesniedz 2 (divu) mēnešu laika posmā pēc lēmuma saņemšanas par 1.5.1. apakšpunktā minētās sociālās inovācijas projekta (turpmāk – projekts) idejas apstiprināšanu. Pieteikumu atlase tiks pārtraukta ātrāk, ja Atlases ietvaros tiks apstiprināti Pieteikumi par maksimālo pieejamo finansējumu.
  3. Ja Pieteikums saistīts ar kādu no nolikuma 1.5.2. apakšpunktā minētajām tēmām, Pieteikumus iesniedz 2 (divu) mēnešu laika posmā, sākot no Atlases izsludināšanas datuma.
  4. Pieteikuma iesniedzējs ir valsts pārvaldes un pašvaldības iestāde, atvasināta publiska persona, biedrība, nodibinājums un komersants, tai skaitā sociālais uzņēmums.
  5. Pieteikumu var iesniegt kopā ar sadarbības partneri/-iem, kas atbilst Atlases nolikuma 1.9. punktā noteiktajam statusam.
  6. Saskaņā ar MK noteikumu Nr. 820 3.punktu Atbalsta programmas mērķa grupa ir:
     1. pilngadīgas personas un bērni ar invaliditāti;
     2. pilngadīgas personas un bērni ar garīga rakstura traucējumiem, tai skaitā multipliem traucējumiem;
     3. pensijas vecuma personas, tai skaitā personas ar demenci;
     4. bezpajumtnieki vai mājokli zaudējušas personas;
     5. ielu bērni un jaunieši;
     6. personas, kas atkarīgas no atkarību izraisošām vielām un procesiem;
     7. personas, kuras atbrīvotas no ieslodzījuma vietas;
     8. ilgstoši bezdarbnieki;
     9. citas sociālās atstumtības riskam pakļauto personu grupas.
  7. Pieteikumā jāparedz sociālā pakalpojuma (tai skaitā risinājuma, pieejas, modeļa u.c.) aprobācija vismaz 12 mēnešus, iekļaujot ne mazāk kā 20 personas no attiecīgās projekta mērķa grupas. Sociālā pakalpojuma aprobācijas laikā Pieteikuma iesniedzējam un/vai sadarbības partnerim jānodrošina atbilstība Ministru kabineta 2017. gada 13. jūnija noteikumiem Nr. 338 “Prasības sociālo pakalpojumu sniedzējiem”.
  8. Ja Pieteikuma iesniedzējs un sadarbības partneris (ja attiecināms) nav iepriekš reģistrēts Sociālo pakalpojumu sniedzēju reģistrā[[2]](#footnote-3), tad Pieteikuma iesniedzējam vai sadarbības partnerim (ja attiecināms) pirms projekta noslēguma pārskata iesniegšanas jāreģistrējas Sociālo pakalpojumu sniedzēju reģistrā.
  9. Pieteikumā jāparedz pierādījumos balstītas sociālās inovācijas īstenošana sociālo pakalpojumu jomā, plānojot jaunas efektīvākas metodes vai risinājuma izstrādi un attīstību esoša sabiedrībā balstīta sociālā pakalpojuma uzlabošanā vai jauna sociālā pakalpojuma izveidē kādai no šī nolikuma 1.11. punktā minētajām mērķa grupām.
  10. Atlases ietvaros sociālā inovācija sociālo pakalpojumu jomā ir jauni, efektīvi un ilgtspējīgi risinājumi, pieejas, modeļi, pakalpojumi, kas uzlabo sociālās atstumtības riskam pakļauto personu dzīves kvalitāti (papildus informāciju sk. Atlases nolikuma 4.pielikumā “Informatīvs materiāls par sociālo inovāciju definīciju un pazīmēm”).
  11. Atlasē pieejamais finansējums ir 7 200 000 EUR.
  12. Maksimālā projekta finansējuma kopsumma finansēšanai no Atbalsta programmas ir 300 000 EUR. Uz finansējumu attiecas *de minimis* atbalsta regulējums.[[3]](#footnote-4)
  13. Maksimālais projekta īstenošanas periods ir 24 mēneši.
  14. Izmaksu attiecināmības periods ir projekta īstenošanas periods, sākot no projekta īstenošanas līguma / vienošanās noslēgšanas datuma ar Fondu.
  15. Viens Pieteikuma iesniedzējs var iesniegt vienu Pieteikumu.
  16. Atbalsta programmas finansējums veido 100% no projekta kopējām attiecināmajām izmaksām.
  17. Projekta īstenošanas teritorija ir Latvijas Republika.

1. Pieteikuma noformēšanas un iesniegšanas kārtība
   1. Lai piedalītos Atlasē, Pieteikuma iesniedzējs Mērķa finansējuma izlietojuma pārvaldības platformā (turpmāk – MAP) sagatavo un iesniedz Pieteikumu, kas sastāv no:
      1. projekta pieteikuma, kas aizpildāms MAP cilnē “Pieteikuma forma”;
      2. projekta budžeta, kas aizpildāms MAP cilnē “Budžets”.
   2. juridiska persona, kura nav MAP e-vides lietotāja, iesniedz Fondā MAP lietotāja izveides veidlapu atbilstoši tīmekļvietnē <https://www.sif.gov.lv/lv/map-merka-finansejuma-izlietojuma-parvaldibas-platforma> norādītajam.
   3. Pieteikumam pievieno šādus dokumentus, ja attiecināms:
      1. papildu informāciju, kas nepieciešama Pieteikuma vērtēšanai, ja to nav iespējams integrēt Pieteikumā;
      2. projekta budžetā norādīto izmaksu apmēru pamatojošie dokumenti:
         1. paredzēto materiāltehnisko līdzekļu un aprīkojuma izmaksu aprēķinus pamatojošie dokumenti;
         2. pakalpojumu izmaksu aprēķina atšifrējumus, kas pamato plānoto izmaksu apmēru (informācija par veiktajām tirgus aptaujām, statistikas datiem u. tml.);
         3. paredzēto būvdarbu izmaksu aprēķinus pamatojošie dokumenti;
      3. tehniskā specifikācija specializēto transportlīdzekļu iegādei mērķa grupas personu mobilitātes nodrošināšanai un aprūpes mājās pakalpojuma sniegšanai pielāgota transportlīdzekļa iegādei un aprīkošanai.
   4. Pieteikuma iesniedzējs pieteikumu sagatavo latviešu valodā. Ja kāds no Pieteikuma dokumentiem ir svešvalodā, tam jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pieteikuma iesniedzējs.
   5. Pieteikumu elektroniski iesniedz līdz MAP norādītajam termiņam.
   6. Par iesniegšanas laiku tiek uzskatīts laiks, kad Pieteikums reģistrēts MAP. Pēc Pieteikuma iesniegšanas Pieteikuma iesniedzējs saņems automātisku sistēmas apstiprinājumu par sekmīgu darbību.
2. **Attiecināmo un neattiecināmo izmaksu nosacījumi**
   1. Projekta izmaksas ir attiecināmas, ja tās atbilst šādiem nosacījumiem:
      1. ir nepieciešamas projekta aktivitāšu īstenošanai un ir paredzētas apstiprinātajā Pieteikumā, projekta īstenotājs ievērojis drošas finanšu vadības principus, tai skaitā izmaksu lietderības, ekonomiskuma un efektivitātes principu. Pakalpojumu sniedzēji un piegādātāji jāizvēlas atklātā, pārredzamā, nediskriminējošā un konkurenci nodrošinošā procedūrā atbilstoši normatīvajiem aktiem, kā arī maksa par pakalpojumu sniedzēju pakalpojumiem nedrīkst pārsniegt vidējo tirgus cenu;
      2. ir radušās projekta īstenošanas laikā, kas noteikts projekta īstenošanas līgumā/ vienošanās, ir faktiski veiktas, tās ir reāli apmaksājis projekta īstenotājs ne agrāk par projekta izmaksu attiecināmības perioda sākumu un līdz projekta noslēguma pārskata apstiprināšanas dienai;
      3. ir uzskaitītas projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli.
   2. Izmaksu plānošanā jāņem vērā “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021. - 2027. gada plānošanas periodā”, kas pieejamas Eiropas Savienības fondu tīmekļa vietnē <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>.
   3. Projekta ietvaros atbalstāmas izmaksas:
      1. atlīdzībai;
      2. mācību un darba komandējumiem, darba braucieniem, piemērojot vadošās iestādes metodikas par vienas vienības izmaksu standarta likmes aprēķinu un piemērošanu iekšzemes komandējumu izmaksām un 1 km izmaksām;
      3. iestādes sabiedrisko aktivitāšu īstenošanai;
      4. profesionālās darbības pakalpojumiem;
      5. transporta pakalpojumiem;
      6. saņemtajiem mācību pakalpojumiem;
      7. pārējiem neklasificētajiem pakalpojumiem;
      8. informācijas tehnoloģiju pakalpojumiem;
      9. ēku, telpu īrei un nomai;
      10. transportlīdzekļu nomai;
      11. iekārtu, aparatūras un inventāra īrei un nomai;
      12. biroja precēm;
      13. inventāram;
      14. darba aizsardzības līdzekļiem;
      15. precēm iestādes sabiedrisko aktivitāšu īstenošanai;
      16. degvielai, kam piemēro vadošās iestādes metodiku 1 km izmaksām;
      17. mīkstajam inventāram;
      18. ēdināšanai;
      19. attīstības pasākumiem un programmām;
      20. licencēm, koncesiju un patentu, preču zīmju un līdzīgu tiesību iegādei;
      21. nemateriālo ieguldījumu izveidošanai;
      22. tehnoloģiskām iekārtām un mašīnām;
      23. pārējiem pamatlīdzekļiem;
      24. pamatlīdzekļu un ieguldījuma īpašumu izveidošanai un nepabeigtai būvniecībai;
      25. kapitālajam remontam un rekonstrukcijai;
      26. ilgtermiņa ieguldījumiem nomātajos pamatlīdzekļos;
      27. netiešajām izmaksām;
      28. pievienotās vērtības nodokļa izmaksu segšanai, kas tiešā veidā saistīts ar sociālās inovācijas projektu, saskaņā ar Regulas Nr. 2021/1060 64. panta 1. punkta “c” apakšpunktā ietvertajiem nosacījumiem Atlases nolikuma 3.3. punktā minētajām izmaksu pozīcijām ir attiecināmas, ja tās nav atgūstamas atbilstoši normatīvajiem aktiem nodokļu politikas jomā.
   4. Izmaksu ierobežojumi:
      1. nolikuma 3.3.19.-3.3.26. apakšpunktā noteiktās izmaksas nedrīkst pārsniegt 18 procentus no kopējām projekta attiecināmajām izmaksām;
      2. nolikuma 3.3.27. apakšpunktā noteiktās izmaksas nedrīkst pārsniegt 15 procentus no projekta vadības personāla atlīdzības izmaksām;
      3. projekta vadības personāla atlīdzības izmaksas nedrīkst pārsniegt 20 procentus no projekta tiešajām attiecināmajām izmaksām.
   5. Neattiecināmās izmaksas:
      1. izmaksas, par kurām nav pieejami izdevumus pamatojoši un maksājumus apliecinoši dokumenti;
      2. jebkādas skaidrā naudā veiktas izmaksas;
      3. izmaksas, kas jau tiek finansētas no citiem finanšu avotiem;
      4. Pieteikuma sagatavošanas izmaksas;
      5. personālam apmaksāti ikdienas ceļa izdevumi no mājām uz darbu;
      6. aizdevuma pamatsummas un procentu maksājumu vai citu saistību segšanas izmaksas;
      7. debeta procentu maksājumi par finanšu darījumiem;
      8. naudas sodi, līgumsodi, nokavējuma procenti un tiesvedību izdevumi;
      9. citas izmaksas, kas neatbilst nolikuma 3.1.-3.4. punktā minētajiem nosacījumiem.
3. Projektu pieteikumu vērtēšanas kārtība un kritēriji
   1. Pieteikumus vērtē Atlases vērtēšanas komisija (turpmāk – Komisija) saskaņā ar Komisijas nolikumu. Komisijas sastāvā ir divi pārstāvji no Labklājības ministrijas, divi nevaldības organizāciju sektora pārstāvji, viens sociālo pakalpojumu sniedzēju pārstāvis un viens Fonda pārstāvis, kas vada Komisijas darbu, bet vērtēšanā un balsošanā nepiedalās. Nepieciešamības gadījumā var tikt piesaistīti eksperti, lai gūtu pārliecību, ka Pieteikums atbilst Atbalsta programmas mērķim.
   2. Komisijas sastāvu apstiprina Fonda padome. Komisija darbojas saskaņā ar Fonda padomes apstiprinātu Komisijas nolikumu.
   3. Komisija izvērtē iesniegtos Pieteikumus reizi ceturksnī. Atlases nolikuma 1.5.2. apakšpunktā minētos Pieteikumus komisija vērtē pēc Pieteikumu iesniegšanas termiņa beigām.
   4. Komisija vērtē Pieteikumus saskaņā ar Pieteikumu vērtēšanas kritērijiem, ievērojot vērtēšanas kritēriju piemērošanas metodikā noteikto (Atlases nolikuma 3. pielikums).
   5. Pieteikums, kas neatbilst neprecizējamiem administratīvajiem vērtēšanas kritērijiem, tiek virzīts noraidīšanai.
   6. Ja precizējamo administratīvo vērtēšanas kritēriju izvērtēšanai pietrūkst informācijas, Fonds vienu reizi, rakstiski nosūtot pieprasījumu uz Pieteikumā norādīto iesniedzēja elektroniskā pasta adresi, pieprasa projekta iesniedzējam 5 (piecu) darbdienu laikā no attiecīgā Fonda pieprasījuma saņemšanas dienas iesniegt papildu informāciju. Gadījumos, kad atkāpes no precizējamiem administratīvajiem vērtēšanas kritērijiem nav būtiskas un neietekmē lēmuma pieņemšanu par Pieteikuma tālāku virzību, Fonds var vērtēšanas laikā nepieprasīt papildu informāciju, bet lēmumā iekļaut nosacījumu novērst konstatētās atkāpes.
   7. Pieteikums, kas atbilst administratīvās vērtēšanas kritērijiem, tiek virzīts vērtēšanai pēc vienotajiem vērtēšanas kritērijiem:
      1. ja Pieteikums atbilst vienotajiem vērtēšanas kritērijiem, tad Pieteikums tiek vērtēts pēc kvalitātes vērtēšanas kritērijiem;
      2. ja Pieteikums neatbilst neprecizējamiem vienotajiem vērtēšanas kritērijiem, tad Pieteikuma vērtēšanu par atbilstību pārējiem vērtēšanas kritērijiem neturpina un Pieteikums tiek virzīts noraidīšanai;
      3. ja precizējamo vienoto vērtēšanas kritēriju izvērtēšanai pietrūkst informācijas, Fonds vienu reizi, rakstiski nosūtot pieprasījumu uz Pieteikumā norādīto iesniedzēja elektroniskā pasta adresi, pieprasa projekta iesniedzējam 5 (piecu) darbdienu laikā no attiecīgā Fonda pieprasījuma saņemšanas dienas iesniegt papildu informāciju. Gadījumos, kad atkāpes no precizējamiem vienotajiem vērtēšanas kritērijiem nav būtiskas un neietekmē lēmuma pieņemšanu par Pieteikuma tālāku virzību, Fonds var vērtēšanas laikā nepieprasīt papildu informāciju, bet lēmumā iekļaut nosacījumu novērst konstatētās atkāpes.
   8. Ja, vērtējot Pieteikuma atbilstību kvalitātes vērtēšanas kritērijiem, Pieteikumam vismaz vienā no kritērijiem (izņemot Atlases nolikuma 4.12.8. apakšpunktā noteikto kvalitātes vērtēšanas kritēriju) nav piešķirts minimālais nepieciešamais punktu skaits, Pieteikums tiek virzīts noraidīšanai.
   9. Ja Pieteikums Atlases nolikuma 4.12.8. apakšpunktā noteiktajā kvalitātes vērtēšanas kritērijā sākotnēji nesasniedz minimālo nepieciešamo punktu skaitu, bet sasniedz kopumā kvalitātes kritērijos noteikto minimālo punktu skaitu, Pieteikumam šajā kritērijā piešķir 0 punktus, taču to nenoraida šī kritērija neatbilstības dēļ un iekļauj kopējā rindošanas sarakstā, vienlaikus lēmumā iekļaujot nosacījumu nodrošināt atbilstību kritērija minimālajām prasībām. Ja pēc precizējumu veikšanas Pieteikums aizvien nesasniedz vismaz minimālo punktu skaitu šajā kritērijā, Pieteikums tiek virzīts noraidīšanai.
   10. Pieteikumu administratīvie vērtēšanas kritēriji:
       1. Pieteikums atbilst nolikuma 2. punktā noteiktajām Pieteikuma noformēšanas un iesniegšanas prasībām. (P[[4]](#footnote-5) – precizējumi pieļaujami tikai attiecībā uz pielikumu iesniegšanu.)
       2. Projekta iesniedzējs un sadarbības partneris (ja attiecināms) atbilst šī nolikuma 1.9. punktā noteiktajam juridiskajam statusam. (N)
       3. Pieteikuma iesniedzējs un sadarbības partneris, ja tāds ir piesaistīts, atbilst MK noteikumu Nr. 820 30.2.5. apakšpunktā un 41. punktā noteiktajiem *de minimis* atbalsta piešķiršanas nosacījumiem (ja attiecināms). (P)
       4. Projekta īstenošanas ilgums atbilst MK noteikumu Nr. 820 30.2.2. apakšpunktā noteiktajam projekta īstenošanas termiņam, sociālā pakalpojuma aprobācija paredzēta vismaz 12 mēnešus, un projekta īstenošanas vieta ir Latvijas Republika. (P)
       5. Projekta budžets ir sastādīts aritmētiski pareizi. (P)
       6. Pieteikuma iesniedzējam un sadarbības partnerim (ja attiecināms) Pieteikuma iesniegšanas dienā nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. (P)
       7. Pieteikuma iesniedzējam un sadarbības partnerim (ja attiecināms) nav noteiktas Starptautisko un Latvijas Republikas nacionālo sankciju likuma 11.1 pantā noteiktās sankcijas. (N)
   11. Pieteikumu vienotie vērtēšanas kritēriji:
       1. Pieteikumā norādītais projekta mērķis atbilst nolikuma MK noteikumu Nr. 820 2. punktā noteiktajam Atbalsta programmas mērķim. (N)
       2. Pieteikumā norādītā mērķa grupa atbilst MK noteikumu Nr. 820 3. punktā noteiktajai mērķa grupai. (N)
       3. Pieteikumā iekļautās kopējās attiecināmās izmaksas un izmaksu pozīcijas atbilst MK noteikumu Nr. 820 30.2.5. apakšpunktā noteiktajam, tai skaitā nepārsniedz noteikto izmaksu pozīciju apjomus un ir nepieciešamas projekta īstenošanai, ir lietderīgas, samērīgas un pamatotas. (P)
       4. Pieteikumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. (P)
       5. Pieteikumā ir ietverta informācija, kas apliecina dubultā finansējuma neesamību un plānoto demarkāciju un/vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. (P)
       6. Pieteikuma iesniedzējam ir pietiekama īstenošanas un finanšu kapacitāte projekta īstenošanai. (P)
       7. Pieteikumā plānotie komunikācijas un vizuālās identitātes prasību nodrošināšanas izplatīšanas pasākumi atbilst Eiropas Savienības fondu finansētajiem projektiem noteiktajām prasībām.[[5]](#footnote-6) (P)
   12. Pieteikumu kvalitātes vērtēšanas kritēriji:
       1. Pieteikuma iesniedzējs ir apzinājis mērķa grupu, tās vajadzības un izvēles principus. Atbilstoši mērķa grupas vajadzībām ir identificēta problēma sociālo pakalpojumu jomā, pamatota tās aktualitāte un nozīmīgums.
       2. Risinājums ir efektīvs un tieši mērķēts uz identificētās problēmas novēršanu, un tas atbilst mērķa grupas vajadzībām.
       3. Risinājums ietver inovāciju vai inovatīvus elementus, lai pēc iespējas efektīvāk risinātu identificēto problēmu sociālo pakalpojumu jomā.
       4. Pieteikumā aprakstīta plānotā projekta sociālā ietekme, skaidri definēti specifiski un izmērāmi sociālās ietekmes rādītāji.
       5. Projektā paredzētas jaunas sadarbības formas vai esošo sadarbības formu pilnveidošana.
       6. Risinājums ir mērogojams.
       7. Risinājums ir ilgtspējīgs – projekta resursu patēriņš ir samērīgs attiecībā pret plānotajiem rezultātiem, izstrādāts plāns resursu piesaistei pēc projekta noslēguma, apzināta projekta ietekme uz vidi.
       8. Projektā paredzētās darbības veicina horizontālā principa “Vienlīdzība, iekļaušana, nediskriminācija un pamattiesību ievērošana” piemērošanu.
       9. Pieteikuma iesniedzējam vai sadarbības partnerim ir pieredze sociālo pakalpojumu sniegšanā un/vai sociālo inovāciju izstrādē/ieviešanā.
   13. Minimāli nepieciešamais punktu skaits kvalitātes vērtēšanas kritērijos:

|  |  |  |
| --- | --- | --- |
| **Kritērijs** | **Minimāli nepieciešamais punktu skaits** | **Maksimālais punktu skaits** |
| 4.12.1. | 3 | 5 |
| 4.12.2. | 3 | 5 |
| 4.12.3. | 3 | 5 |
| 4.12.4. | 3 | 5 |
| 4.12.5. | 3 | 5 |
| 4.12.6. | 3 | 5 |
| 4.12.7. | 3 | 5 |
| 4.12.8. | 1 | 3 |
| 4.12.9. | 0 | 2 |
| **Kopējais minimāli nepieciešamais punktu skaits nolikuma 4.12. punktā noteiktajos kritērijos: 24[[6]](#footnote-7)** | | **Kopējais maksimālais punktu skaits: 40** |

* 1. Pieteikumus, kuri visos kvalitātes vērtēšanas kritērijos ieguvuši vismaz minimālo punktu skaitu un kopumā vismaz 24 punktus, Komisija sakārto dilstošā secībā pēc augstākā iegūtā kopējā kvalitātes kritēriju punktu skaita un atbalsta piešķiršanā priekšroka tiek dota tam Pieteikumam, kurš saņēmis augstāku punktu skaitu šādu kritēriju vērtējumā prioritārā secībā: 4.12.2., 4.12.4. un 4.12.7. kvalitātes kritērijā. Pārējie Pieteikumi, kuriem nepietiks finansējums, tiks noraidīti.
  2. Komisija sagatavo un iesniedz Fonda padomei Pieteikumu vērtēšanas ziņojumu, kurā ietverts apstiprināšanai, apstiprināšanai ar nosacījumiem un noraidīšanai ieteikto Pieteikumu saraksts.
  3. Fonda padome pieņem lēmumu par Pieteikuma apstiprināšanu ar nosacījumu, ja Pieteikumā ir konstatētas kļūdas vai nepilnības, taču piešķirto punktu skaits ir pietiekams, lai to apstiprinātu. Šādā gadījumā pirms projekta īstenošanas līguma / vienošanās noslēgšanas Fonds lūgs Pieteikuma iesniedzējam iesniegt Pieteikuma precizējumus, ar kuriem nedrīkst tikt izdarītas tādas izmaiņas Pieteikumā, kas būtu varējušas ietekmēt Komisijas veikto Pieteikuma vērtējumu. Pieļaujamie precizējumi ir šādi:
     1. novērst informācijas pretrunas dažādās Pieteikuma sadaļās;
     2. precizēt projekta īstenošanas laika grafiku;
     3. precizēt projekta budžetu, ja tajā pieļautas aritmētiskas kļūdas;
     4. no projekta attiecināmajām izmaksām izslēgt izdevumus, kas nav nepieciešami projekta darbību īstenošanai vai neatbilst citiem izmaksu attiecināmības nosacījumiem;
     5. samazināt izmaksas, kas pārsniedz vidējās tirgus cenas;
     6. iesniegt papildu informāciju, ja Pieteikumā iekļautā informācija ir nepilnīga, neskaidra vai pretrunīga.
  4. Projekta iesniedzējs Pieteikuma precizējumus iesniedz lēmumā par Pieteikuma apstiprināšanu ar nosacījumu norādītajā termiņā, precizējot attiecīgos datu laukus MAP. Fonds 10 (desmit) darbdienu laikā izskata precizēto Pieteikumu un sagatavo apstiprinājumu par lēmumā iekļauto nosacījumu izpildi. Apstiprinājumu Fonds nosūta Pieteikuma iesniedzējam un, ja tas ir pozitīvs, vienlaikus informē par projekta īstenošanas līguma/vienošanās slēgšanas uzsākšanu. Ja Pieteikuma iesniedzējs nav nodrošinājis lēmumā iekļauto nosacījumu izpildi noteiktajā termiņā, Fonds atceļ iepriekš pieņemto lēmumu par Pieteikuma apstiprināšanu ar nosacījumu un pieņem lēmumu par Pieteikuma noraidīšanu.
  5. Fondam ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt Pieteikumu, kurš atbilstoši nolikuma 4.14. punktā noteiktajai Pieteikumu rindošanas prioritārajai secībai ir nākamais, bet par kuru ir pieņemts lēmums par Pieteikuma noraidīšanu nepietiekama finansējuma dēļ, ja kļuvis pieejams papildus finansējums. Fonds Pieteikuma iesniedzējam nosūta vēstuli ar lūgumu apliecināt gatavību īstenot projektu. Ja Pieteikuma iesniedzējs Fonda norādītajā termiņā ir apliecinājis gatavību īstenot projektu, Fonda padome atceļ iepriekš pieņemto lēmumu par attiecīgā Pieteikuma noraidīšanu un pieņem lēmumu par Pieteikuma apstiprināšanu ar nosacījumu vai apstiprināšanu. Ja finansējums Pieteikumu apstiprināšanai ir pietiekams, minētā kārtība var tikt piemērota attiecībā uz vairākiem Pieteikumu iesniedzējiem vienlaicīgi, kuru Pieteikumi tika noraidīti nepietiekama finansējuma dēļ.
  6. Ja pēc tam, kad par visiem Atlasē saņemtajiem Pieteikumiem ir pieņemti lēmumi par apstiprināšanu, apstiprināšanu ar nosacījumu vai noraidīšanu, finansējums nav pietiekams, lai pieprasītā finansējuma apmērā finansētu Pieteikumu, kurš pēc Pieteikumu sarindošanas prioritārā secībā ir nākamais visvairāk punktu ieguvušais, Fonds šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo ESF+ Atbalsta programmas finansējumu, nesamazinot projekta darbību tvērumu un sasniedzamo rādītāju vērtības un ievērojot MK noteikumos Nr. 820 ietvertos projekta īstenošanas nosacījumus:
     1. ja projekta iesniedzējs Fonda norādītajā termiņā ir apliecinājis gatavību īstenot projektu par samazinātu finansējumu un Fonds ir konstatējis, ka Pieteikuma atbilstība vērtēšanas kritērijiem joprojām ir nodrošināta, Fonda padome pieņem lēmumu par tiesiski negatīvā administratīvā akta atcelšanu un par Pieteikuma apstiprināšanu vai apstiprināšanu ar nosacījumu;
     2. ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot Pieteikumu sarindošanas prioritāro secību.

1. Projekta īstenošanas nosacījumi un līguma slēgšana
   1. Apstiprināto Pieteikumu iesniedzējiem ir jānoslēdz ar Fondu projekta īstenošanas līgums/ vienošanās (turpmāk – Līgums). Līgumu slēdz, izmantojot nolikumam pievienoto Līguma projektu (5. pielikums), kuram ir informatīvs raksturs un kurš nepieciešamības gadījumā var tikt precizēts.
   2. Pirms Līguma noslēgšanas apstiprināto Pieteikumu iesniedzējiem jāatver projekta konts Valsts kasē vai komercbankā. Var izmantot jau esošu kontu ar nosacījumu, ka tas netiek izmantots citiem mērķiem un konta mērķis tiek nomainīts uz attiecīgo projektu.
   3. Pieteikuma iesniedzējs var atsaukt projekta pieteikumu jebkurā laikā, kamēr nav noslēgts Līgums. Ja Pieteikuma iesniedzējs 30 (trīsdesmit) dienu laikā no dienas, kad saņemts lēmums par projekta pieteikuma apstiprināšanu vai nolikuma 4.17. punktā minētais apstiprinājums par lēmumā iekļauto nosacījumu izpildi, nenoslēdz Līgumu vai līdz Līguma noslēgšanai atsauc projekta pieteikumu, Pieteikuma iesniedzējs zaudē tiesības noslēgt Līgumu. Šajā gadījumā Fonds pieņem lēmumu slēgt Līgumu ar Pieteikuma iesniedzēju, kura iesniegtais projekts ir nākamais Komisijas sagatavotā un Fonda padomes apstiprinātā vērtēšanas ziņojuma projektu pieteikumu sarakstā un visos nolikuma 4.12. punktā noteiktajos kvalitātes vērtēšanas kritērijos ir ieguvis vismaz minimālo punktu skaitu.
   4. Fonds 5 (piecu) darbdienu laikā pēc visu Līgumu noslēgšanas MAP publicē noslēgto līgumu sarakstu.
   5. Saziņa ar Pieteikuma iesniedzēju notiek MAP sadaļā “Saziņa”. Par informācijas paziņošanas datumu tiek uzskatīta otrā diena pēc informācijas nosūtīšanas.
   6. Projekta īstenotājs nodrošina, ka visā projekta īstenošanas laikā tiks ievēroti interešu konflikta, korupcijas, krāpšanas un dubultā finansējuma risku novēršanas nosacījumi, nodrošinot vismaz šādus pasākumus:
      1. iesaistītie darbinieki ir informēti par korupcijas un interešu konflikta novēršanas jautājumiem un krāpšanas pazīmēm;
      2. iesaistītie darbinieki parakstījuši apliecinājumus par pienākumu ziņot par konstatētajiem vai iespējamajiem pārkāpumiem;
      3. nodrošinātas iespējas ziņot par pārkāpumiem un aizsardzība atbilstoši Trauksmes celšanas likumam;
      4. atbilstošu publisko iepirkumu procedūru izvēle un periodiska komisiju dalībnieku sastāva maiņas nodrošināšana iepirkumos.
2. Pielikumi
3. pielikums “Projekta pieteikuma veidlapa”;
4. pielikums “Projekta budžeta veidlapa”;
5. pielikums “Projektu pieteikumu vērtēšanas kritēriji un to piemērošanas metodika”;
6. pielikums “Informatīvs materiāls par sociālo inovāciju definīciju un pazīmēm”;
7. pielikums “Projekta īstenošanas līguma projekts”;
8. pielikums “Sadarbības partnera apliecinājums”.

1. Ministru kabineta 2023. gada 19. decembra noteikumu Nr. 820 “Eiropas Savienības kohēzijas politikas programmas 2021.–2027. gadam 4.4.4. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.4.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” 2. punkts. [↑](#footnote-ref-2)
2. Sk. Ministru kabineta 2017. gada 27. jūnija noteikumus Nr. 385 “Noteikumi par sociālo pakalpojumu sniedzēju reģistrēšanu”, pieejams: <https://likumi.lv/ta/id/292144-noteikumi-par-socialo-pakalpojumu-sniedzeju-registresanu> [↑](#footnote-ref-3)
3. Projekta īstenotājam sniegtais finanšu atbalsts, ņemot vērā MK noteikumu Nr.820 V nodaļā minētos *de minimis* atbalsta ierobežojumus, viena sociālās inovācijas projekta īstenošanai nepārsniedz Komisijas 2023. gada 13. decembra Regulā (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 15. decembris, sērija L) noteikto maksimālo apmēru. [↑](#footnote-ref-4)
4. (P) – precizējams kritērijs; (N) – neprecizējams kritērijs. [↑](#footnote-ref-5)
5. Saskaņā ar Eiropas Parlamenta un Padomes 2021. gada 24. jūnija regulas Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, 47. un 50. pantu, kā arī normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteikto. Pieejamas: <https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas> [↑](#footnote-ref-6)
6. Vērtējumā jāgūst minimāli nepieciešamais punktu skaits katrā kritērijā un vismaz 2 papildus punkti kādā no kritērijiem, lai Pieteikums tiktu apstiprināts. [↑](#footnote-ref-7)